पाएं अपने शहर की ताज़ा ख़बरें और फ्री ई-पेपरडाउनलोड करें
जिले में 18 से 44 वर्ष वालों का वैक्सीनेशन बुधवार से शुरू हो रहा है। लेकिन पहले दिन इस आयु वर्ग के केवल उन्हीं 100 लोगों को टीका लग पाएगा जिन्होंने ऑनलाइन रजिस्ट्रेशन करवा लिया है और उनकी बुकिंग स्लाट में हो चुकी है। इन्हें टीका कैंसर यूनिट के सेंटर में लगेगा। दूसरी तरफ इस दिन शहर के 29 सेंटरों पर 45 वर्ष व इससे अधिक उम्र वाले वैक्सीन का पहला व दूसरा डोज लगवा सकेंगे। टीकाकरण का समय सुबह 9 से शाम 5 बजे तक रहेगा।
हर सेंटर पर 100-100 लोगों के वैक्सीनेशन का स्लाट
चिकित्सा अधिकारियों ने बताया कि 18 से 44 वर्ष की आयु वर्ग के लोगों के वैक्सीनेशन कार्य में धीरे-धीरे व स्लाट के हिसाब से गति लाई जाएगी। प्लानिंग यह है कि हर सेंटर पर 100-100 लोगों को टीका लगेगा। शुरुआत के दो दिन में एक ही सेंटर पर क्रमश: 100-100 यानी 200 लोगों को टीके लगेंगे। दो दिन बाद सेंटर बढ़ाकर 9 किए जाएंगे। इनमें 900 लोगों को टीका लगेगा। इसके दो दिन बाद फिर सेंटर बढ़ाकर 13 किए जाएंगे। प्रत्येक सेंटर पर 100 के हिसाब से इन सभी सेंटरों पर एक ही दिन में इस आयु वर्ग के 1300 लोगों को टीका लग पाएगा।
रजिस्ट्रेशन के बाद सेंटर के लिए स्लाॅट में बुकिंग
18 से 44 वर्ष के लोगों को वैक्सीनेशन के लिए ऑनलाइन रजिस्ट्रेशन जरूरी है। लेकिन यह भी तभी पक्का माना जाएगा जब स्लाट में संबंधित की बुकिंग हो जाए। इसके लिए संबंधित को पोर्टल पर जैसे ही स्लाट बुक खुले वह अपने नजदीकी उस सेंटर में बुकिंग करवाए। जगह होने पर बुकिंग हो सकेगी। यह प्रक्रिया लगातार जारी रहेगी। इस आयु वर्ग व टीकाकरण सत्रों के आयोजन को लेकर शासन ने एक गाइड लाइन भी जारी की है।
18 से 44 वर्ष के लिए गाइड लाइन : वैक्सीन के लिए आने वालों की स्क्रीनिंग
टीकाकरण सत्र के लिए दिन भी निर्धारित
पहले दिन 100 लोगों को टीके लगाए जाएंगे
^18 से 44 वर्ष वालों का वैक्सीनेशन बुधवार से शुरू हो रहा है। पहले दिन 100 लोगों को टीका लगाया जाएगा। कैंसर यूनिट को सेंटर बनाया है। जबकि 29 सेंटरों पर 45 वर्ष व इससे अधिक उम्र वाले वैक्सीन का डोज लगवा सकेंगे।
डॉ. केसी परमार, जिला टीकाकरण अधिकारी
नर्सिंग कॉलेज पर 400 टीके लगे
कोरोना से बचाव के लिए वैक्सीनेशन को लेकर बढ़ती जागरूकता का असर है कि मंगलवार को सुदामानगर स्थित नर्सिंग कॉलेज सेंटर पर 400 लोगों ने टीका लगवाया। सेंटर पर दिनभर टीका लगवाने के लिए 45 व इससे अधिक उम्र के लोग पहुंचे। इनमें कई ऐसे भी उम्रदराज वृद्ध थे, जिन्हें परिजन सहायता देकर लाए। सेंटर पर लगातार कतार लगी रही। वैक्सीनेशन के बाद उन्हें आराम के लिए भी कक्ष उपलब्ध थे, जहां लोगों को करीब आधा घंटा बैठाकर उनका ऑब्जरवेशन भी किया गया। इस दौरान किसी को भी कोई तकलीफ नहीं हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva zho_Hant eng_Latn